สุตสาย หัสดิน

พลตรี สุตสาย หัสดิน (28 สิงหาคม พ.ศ. 2463 – 12 สิงหาคม พ.ศ. 2544) อดีตรัฐมนตรีประจำสำนักนายกรัฐมนตรี ในรัฐบาลพลเอก เปรม ติณสูลานนท์ อดีตหัวหน้าขบวนการกระทิงแดงGlassman, Jim, Thailand at the Margins: Internationalization of the State and the Transformation of Labour (2004), p. 68. ในช่วงเหตุการณ์ 6 ตุลา

 ประวัติ 

 ชีวิตส่วน 
พล.ต. สุตสาย หัสดิน เกิดเมื่อวันที่ 28 สิงหาคม พ.ศ. 2463 เป็นบุตรของพระยาหัสดินอำนวยศาสตร์ธรรมวิลาศสวรสภาบดี (สาย วณิกนันทน์) และคุณหญิงหัสดินอำนวยศาสตร์ (เลื่อน วณิกนันทน์)

พล.ต. สุตสาย สมรสกับนางอรนุช หัสดิน มีบุตร - ธิดา ทั้งหมด 8 คน

 การศึกษา 

 มัธยมปลายที่โรงเรียนสวนกุหลาบวิทยาลัย
 โรงเรียนนายร้อยเท็ฆนิคทหารบกรุ่นที่ 5
 หลักสูตรผู้บังคับกองร้อยทหารม้ายานเกราะ
 หลักสูตรผู้บังคับกองพันทหารม้ายานเกราะชั้นสูงที่ ค่ายนอด รัฐเคนทักกี ประเทศสหรัฐอเมริกา
 วิทยาลัยการบังคับบัญชาและเจ้าหน้าเควตตา หลักสูตรเสนาธิการทหารบก ประเทศปากีสถาน
 หลักสูตรการรบพิเศษชั้นผู้บังคับหน่วยและฝ่ายอำนวยการรุ่นที่ 1
 หลักสูตรโรงเรียนเสนาธิการทหาร
 หลักสูตรโรงเรียนสงครามจิตวิทยาขั้นสูงที่ฟอร์ดแบรค ค่ายโคโลไลน่า ประเทศสหรัฐอเมริกา 
 หลักสูตรโรงเรียนปฏิบัติการช่วยเหลือประชาชน ค่ายกอร์ดอน ประเทศสหรัฐอเมริกา
 หลักสูตรวิทยาลัยการทัพบก

 การทำงาน 
พล.ต.สุตสาย เคยรับราชการทหาร และเคยเป็นแกนนำก่อตั้งขบวนการกระทิงแดง ในช่วงปี พ.ศ. 2517 ในขณะดำรงตำแหน่งนายทหารกองอำนวยการรักษาความมั่นคงภายในราชอาณาจักร ซึ่งในช่วงกลางปี พ.ศ. 2518 พล.ต.สุตสาย ได้รวบรวมสมาชิกกว่า 25,000 คน ส่วนใหญ่เป็นนักศึกษาอาชีวะ เข้าไปมีบทบาทสำคัญในการเดินขบวนประท้วงจอมพลถนอม กิตติขจร แต่แตกกับศูนย์กลางนิสิตนักศึกษาแห่งประเทศไทย เพราะเห็นว่ากลุ่มดังกล่าวรับแนวคิดคอมมิวนิสต์มาอย่างชัดเจน"October 1976 Coup", GlobalSecurity.org. ขบวนการกระทิงแดง นำโดย พล.ต.สุตสาย เป็นกองเยาวชนของขบวนการนวพลHarris, Nigel "Thailand: The Army Resumes Command" Notes of the Month, International Socialism (1st series), No.93, November/December 1976, pp.8-9.

ในปี พ.ศ. 2524 พล.ต.สุตสาย ได้รับแต่งตั้งเป็นรัฐมนตรีประจำสำนักนายกรัฐมนตรี ในรัฐบาลพล.อ. เปรม ติณสูลานนท์พระบรมราชโองการ ประกาศ รัฐมนตรีลาออก ให้รัฐมนตรีพ้นจากตำแหน่งและตั้งรัฐมนตรี (ปรับปรุงคณะรัฐมนตรีในสมัยพลเอก เปรม ติณสูลานนท์ เป็นนายกรัฐมนตรี จำนวน ๒๖ ราย) ต่อมาในเดือนธันวาคมของปีเดียวกัน พล.ต.สุตสาย พร้อมกับรัฐมนตรีอีก 7 คน ได้ลาออกจากตำแหน่งในคณะรัฐมนตรีคณะดังกล่าวพระบรมราชโองการ ประกาศ รัฐมนตรีลาออกและตั้งรัฐมนตรี (ลาออกจากตำแหน่ง จำนวน ๘ ราย และแต่งตั้งรัฐมนตรี จำนวน ๑๓ ราย)

 การถึงแก่อนิจกรรม 
พล.ต. สุดสาย หัสดิน ได้ถึงแก่อนิจกรรมที่โรงพยาบาลพระมงกุฎเกล้าอันเนื่องจากโรคเบาหวานและไตวายเฉียบพลัน เมื่อวันที่ 12 สิงหาคม พ.ศ. 2544 เวลา 15.00 น. สิริอายุรวม 80 ปี 11 เดือน 15 วัน

พล.ต. สุตสาย ได้รับพระราชทานเพลิงศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาส กรุงเทพมหานคร วันเสาร์ที่ 15 ธันวาคม พ.ศ. 2544

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๔ ตอนที่ ๒๔๗ ง ฉบับพิเศษ หน้า ๔, ๑ ธันวาคม ๒๕๓๐ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๙๘ ตอนที่ ๒๐๖ ง ฉบับพิเศษ หน้า ๔๐, ๑๗ ธันวาคม ๒๕๒๔ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๘๓ ตอนที่ ๑๑๔ ง ฉบับพิเศษ หน้า ๒๔, ๘ กันยายน ๒๕๐๕ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญพิทักษ์เสรีชน, เล่ม ๘๗ ตอนที่ ๙๗ง ฉบับพิเศษ หน้า ๑, ๒๑ ตุลาคม ๒๕๑๓

 อ้างอิง 

หมวดหมู่:ทหารบกชาวไทย
หมวดหมู่:นักการเมืองไทย
หมวดหมู่:รัฐมนตรีประจำสำนักนายกรัฐมนตรีไทย
หมวดหมู่:บุคคลที่เกี่ยวข้องกับเหตุการณ์ 6 ตุลา
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเหรียญจักรมาลา